**Materias de libre configuración autonómica de elección para os centros docentes en educación secundaria obrigatoria**

**Educación Financeira**

Introdución

A introdución no currículo da ensinanza obrigatoria dunha materia de contido económico-financeiro persegue formar cidadás e cidadáns capaces de comprender a importancia de adoptar decisións acertadas sobre a súa economía persoal. Unha mellora na formación financeira permitiralles ás persoas acadaren o obxectivo de seguridade financeira, limitaren o risco de perdas patrimoniais, e previren o endebedamento excesivo e a exclusión financeira.

As persoas ao longo da súa vida teñen que enfrontarse a decisións financeiras nun contorno cada vez máis dinámico e complexo, motivo polo cal deben ampliar a súa cultura financeira, obxectivo último da presente materia. Son moitas as organizacións internacionais, entre elas a Comisión Europea, que reclaman a posta en marcha de iniciativas educativas para aumentar a formación financeira da poboación.

Esta materia de Educación Financeira, programada para un dos dous primeiros cursos do primeiro ciclo de educación secundaria obrigatoria, inclúe contidos económico básicos que permiten á cidadanía familiarizarse, desde idades temperás, coa organización e o funcionamento do sistema financeiro, en particular cos produtos e os servizos financeiros de uso máis habitual, para posteriormente axudar na planificación da vida financeira persoal e na elección daquelas alternativas que mellor se adapten ás súas necesidades, mantendo a seguridade financeira como eixo central desa planificación.

O currículo desta materia está organizado en tres bloques. O primeiro fai fincapé na administración da renda e dos recursos persoais, a través das decisións de consumo e de aforro, e o correspondente investimento; o segundo céntrase na planificación financeira persoal e familiar e, finalmente, o terceiro trata a xestión dos medios líquidos dispoñibles.

A materia aborda os contidos desde un nivel moi básico, analizando os compoñentes e as características principais dos produtos e dos servizos financeiros, procurando a familiarización cos mercados e coas entidades operantes, que permita ás persoas, tras comparar distintas ofertas, elixir a máis adecuada ás súas necesidades e á súa situación económico-financeira. O enfoque, sendo eminentemente descritivo, non esquece iniciar o alumnado na realización de sinxelos cálculos, empregando ferramentas de axuda que permitan a valoración precisa das alternativas consideradas, unha maior comprensión do funcionamento dos produtos e dos servizos, e o adecuado coñecemento das implicacións que as decisións que se tomen teñen na situación financeira persoal. Recoméndase un tratamento lúdico dos contidos, procurando o emprego de xogos, a participación en concursos e o fomento da produción de coñecemento empregando recursos das tecnoloxías da información e da comunicación.

A materia contribúe ao desenvolvemento da competencia de sentido de iniciativa e espírito emprendedor, que incide na consecución do benestar económico e social da comunidade, así como o das competencias sociais e cívicas, o da competencia de comunicación lingüística, e o da matemática e competencias básicas en ciencia e tecnoloxía, dixital e de aprender a aprender.

|  | Educación Financeira 1º/2º de ESO | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
|  | Bloque 1. Educación e finanzas persoais | | |  |
| * a * b * e * f * g | * B1.1. Educación financeira. * B1.2. Obxectivos financeiros persoais. Seguridade financeira. | * B1.1. Administrar os recursos financeiros persoais de xeito responsable, para garantir a seguridade financeira ao longo da vida. | * EFNB1.1.1. Recoñece as fontes de renda persoal e describe os tipos de recursos financeiros. | * CCL * CMCCT * CSC * CSIEE |
| * EFNB1.1.2. Procura alcanzar a seguridade financeira na concreción dos seus obxectivos financeiros persoais. | * CMCCT * CSC * CSIEE |
| * EFNB1.1.3. Identifica os tipos de investimentos ao longo da vida das persoas. | * CMCCT * CD * CSC * CSIEE |
| * a * b * e * f * g * h | * B1.3. Sistema financeiro, indicadores económicos e tipos de xuro. | * B1.2. Identificar os mercados financeiros, os axentes intervenientes e os indicadores financeiros básicos vinculados coa evolución das condicións económicas que inflúen nas decisións financeiras da cidadanía. | * EFNB1.2.1. Relaciona a situación económico-financeira persoal cos principais indicadores económicos. | * CMCCT * CSC |
| * EFNB1.2.2. Explica o papel dos intermediarios financeiros na sociedade, e caracteriza e identifica os principais mercados financeiros. | * CCL * CMCCT * CD * CSIEE |
| * a * b * e * f * g | * B1.4. Renda persoal: consumo e aforro. * B1.5. Consumo: modalidades de consumo. * B1.6. Aforro e investimento. * B1.7. Rendibilidade e risco no investimento. | * B1.3. Xestionar a renda persoal, recoñecendo as súas orixes, os destinos alternativos e as necesidades que se deben cubrir en cada etapa da vida. | * EFNB1.3.1. Identifica as etapas que conducen á toma de decisión de consumo intelixente. | * CMCCT * CSC * CSIEE |
| * EFNB1.3.2. Interpreta o significado de rendemento e risco en diversos contextos financeiros, e recoñece os beneficios da diversificación. | * CMCCT * CD * CAA * CSIEE |
| * EFNB1.3.3. Recoñece a dimensión temporal do consumo, e distíngueo do aforro e do investimento. | * CMCCT * CD * CSIEE |
| * EFNB1.3.4. Representa graficamente as operacións de investimento e interpreta o significado de rendemento e do risco en diversos contextos financeiros, e recoñece os beneficios da diversificación. | * CMCCT * CAA * CD |
| * EFNB1.3.5. Identifica os motivos que conducen á decisión de aforrar. | * CMCCT * CD * CAA |
| * a * b * e * f * g | * B1.8. Operacións de investimento: elementos, dimensión temporal e tipos de xuro. * B1.9. Depósitos e imposicións a prazo. * B1.10. Contas á vista remuneradas. | * B1.4. Identificar os produtos de aforro, considerar as súas características e a súa tipoloxía, calcular o rendemento ofrecido e valorar a oportunidade de contratación. | * EFNB1.4.1. Recoñece as características dos tipos de depósitos e imposicións a prazo ofrecidas polas entidades bancarias. | * CMCCT * CD * CSIEE |
| * EFNB1.4.2. Compara ofertas concretas de depósitos e imposicións a prazo mediante a consideración dos tipos efectivos de xuro aplicados. | * CMCCT * CD * CAA |
| * EFNB1.4.3. Considera as características das contas á vista remuneradas existentes no mercado bancario, e diferénciaas das imposicións e dos depósitos a prazo. | * CMCCT * CD * CSIEE |
| * EFNB1.4.4. Avalía a oportunidade de contratación de imposicións e depósitos a prazo e de contas á vista remuneradas en función das condicións do mercado, e considera as súas vantaxes e os seus inconvenientes. | * CMCCT * CD * CSC * CSIEE |
|  | Bloque 2. Planificación financeira persoal e familiar | | |  |
| * a * b * e * f * g | * B2.1. Planificación financeira ao longo da vida. * B2.2. Orzamento persoal e familiar. | * B2.1. Planificar a vida financeira, clasificar os elementos integrantes dun orzamento persoal ou familiar, e identificar medidas de control que permitan non desviarse dos niveis orzados. | * EFNB2.1.1. Valora o impacto da planificación e a importancia do aforro na vida de cadaquén. | * CMCCT * CSC * CSIEE |
| * EFNB2.1.2. Identifica e clasifica ingresos e gastos para elaborar un orzamento persoal e familiar. | * CMCCT * CD * CSIEE |
| * EFNB2.1.3. Avalía os gastos axustándoos aos ingresos e identifica medidas de control. | * CMCCT * CAA * CSC * CSIEE |
| * a * b * e * f * g | * B2.3. Operacións de financiamento: elementos, dimensión temporal e tipos de xuro. * B2.4. Capacidade de endebedamento persoal. * B2.5. Préstamos e contas de crédito. * B2.6. Préstamos persoais e hipotecarios. * B2.7. Finalidade, importe, prazo e tipo de xuro nos préstamos. | * B2.2. Determinar as necesidades de financiamento ao longo da vida, analizar as operacións de préstamo, diferenciando os tipos existentes en función das súas características e identificando os elementos integrantes, e avaliar a capacidade de endebedamento, garantindo a seguridade financeira | * EFNB2.2.1. Recoñece as características e as diferenzas entre préstamos e pólizas de crédito. | * CMCCT * CD * CSIEE |
| * EFNB2.2.2. Clasifica os préstamos segundo a garantía esixida pola entidade prestamista, definindo cada un dos tipos e analizando as súas características e os elementos integrantes. | * CCL * CMCCT * CD * CSIEE |
| * EFNB2.2.3. Representa graficamente as operacións de financiamento, identificando os seus elementos integrantes, e recoñece os efectos do tipo de xuro. | * CMCCT * CD * CAA * CSIEE |
| * EFNB2.2.4. Interpreta a diferenza entre o TXN e o TAE nas operacións de financiamento e entre os tipos de referencia oficiais para a determinación dos tipos de xuro aplicables. | * CMCCT * CD * CSIEE |
| * EFNB2.2.5. Valora a idoneidade de cada tipo de préstamo en función da finalidade, o importe e o prazo. | * CMCCT * CD * CAA * CSIEE |
| * a * b * e * f * g | * B2.8. Sistemas de previsión social públicos e privados. | * B2.3. Analizar o sistema público de previsión social, considerar o seu efecto sobre a planificación para lograr a seguridade financeira e comparar cos sistemas privados. | * EFNB2.3.1. Distingue o sistema público de Seguridade Social dos sistemas privados de previsión (seguros e plans de pensións). | * CMCCT * CD * CSC * CSIEE |
| * a * b * e * f * g * h | * B2.9. Relacións nos mercados financeiros: actitudes, información e negociación. * B2.10. Tarifas dos produtos e servizos financeiros. * B2.11. Procesos de reclamación perante os bancos e as entidades supervisoras. | * B2.4. Estimar a capacidade de negociación coas entidades bancarias, distinguir os custos dos produtos e dos servizos financeiros, e precisar os procesos de reclamación, ante entidades bancarias e organismos reguladores. | * EFNB2.4.1. Identifica os elementos das tarifas aplicadas á clientela polas entidades bancarias e compara as condicións ofrecidas por distintas entidades para elixir a mellor opción. | * CMCCT * CD * CSIEE |
| * EFNB2.4.2. Determina os procesos de reclamación perante entidades bancarias e organismos reguladores, e as actitudes que cómpre adoptar como persoa usuaria de servizos bancarios. | * CMCCT * CD * CSC * CSIEE |
| * EFNB2.4.3. Comprende os principais dereitos e deberes dos/das consumidores/as no mundo financeiro e recoñece as principais implicacións dos contratos financeiros. | * CCL * CMCCT * CSC * CSIEE |
| * EFNB2.4.4. Elabora un sinxelo escrito de reclamación perante unha entidade bancaria, utilizando unha estrutura formal axeitada. | * CCL * CMCCT * CSC * CSIEE |
| * a * b * e * f * g | * B2.12. Banca a distancia. | * B2.5. Descubrir novos sistemas de relación coas entidades bancarias (banca a distancia) e recoñecer o funcionamento e a operación permitidos para identificar as súas vantaxes e os seus inconvenientes. | * EFNB2.5.1. Distingue os sistemas alternativos de relación coas entidades bancarias, precisando o funcionamento e as operacións permitidas. | * CMCCT * CD * CSIEE |
| * EFNB2.5.2. Valora as vantaxes e os inconvenientes das novas canles de relación coas entidades financeiras. | * CMCCT * CD * CSC |
| * a * b * e * f * g * h | * B2.13. Protección de datos de carácter persoal. * B2.14. Seguridade e tecnoloxías da información e da comunicación. | * B2.6. Identificar os perigos derivados do emprego de datos de carácter persoal nas relacións bancarias. | * EFNB2.6.1. Recoñece os perigos do uso fraudulento e do abuso na utilización de datos de carácter persoal nas relacións coas entidades bancarias, con especial atención aos vinculados cos novos sistemas de relación cos bancos. | * CCL * CMCCT * CD * CAA |
| * EFNB2.6.2. Considera as recomendacións de seguridade e protección de datos persoais na operativa bancaria e comprende os dereitos que lle outorga a normativa aplicable. | * CMCCT * CD * CSC |
| * EFNB2.6.3. Valora a necesidade de garantir a seguridade na operativa bancaria a través dos novas canles de relación coas entidades bancarias. | * CCL * CMCCT * CD * CSC |
|  | Bloque 3. Xestión da liquidez | | |  |
| * a * b * e * f * g | * B3.1. Diñeiro: características, funcións e clases. * B3.2. Contratos de conta bancaria á vista. | * B3.1. Recoñecer o valor social do diñeiro e o seu papel na economía persoal, identificar os casos de uso fraudulento e valorar que o diñeiro pode investirse, prestarse e pedirse prestado. | * EFNB3.1.1. Distingue as necesidades de fondos a curto, medio e longo prazo, e identifica as alternativas para o pagamento de bens e servizos. | * CMCCT * CD * CAA |
| * EFNB3.1.2. Describe os medios para identificar diñeiro falso e explica os pasos que se deben seguir no caso de detectalo. | * CCL * CMCCT * CSC * CSIEE |
| * EFNB3.1.3. Valora as consecuencias do uso fraudulento do diñeiro. | * CCL * CMCCT * CSC * CSIEE |
| * a * b * e * f * g * h | * B3.3. Razóns para utilizar os servizos bancarios. * B3.4. Contas bancarias á vista. * B3.5. Clasificación das contas bancarias á vista. * B3.6. Funcionamento das contas bancarias á vista. * B3.7. Interpretación dos documentos vinculados ás contas bancarias á vista. | * B3.2. Analizar os contratos bancarios de conta á vista, explicar a súa estrutura e o seu funcionamento, clasificalos e interpretar a información subministrada nos documentos relacionados. | * EFNB3.2.1. Explica o papel de intermediación das entidades bancarias, valorando a importancia das súas funcións na economía. | * CCL * CMCCT * CSC |
| * EFNB3.2.2. Clasifica as contas bancarias á vista, describe as súas características e os elementos obxectivos e subxectivos, e explica vantaxes e inconvenientes. | * CCL * CMCCT * CD * CSIEE |
| * EFNB3.2.3. Describe o funcionamento das contas bancarias á vista, explica os movementos e interpreta a información subministrada nos extractos e nos documentos xustificativos. | * CCL * CMCCT * CD * CSIEE |
| * EFNB3.2.4. Compara ofertas concretas de entidades bancarias para a selección dun contrato de conta á vista. | * CCL * CMCCT * CD * CSIEE |
| * a * b * e * f * g | * B3.8. Tarxetas bancarias: natureza, características e clasificación. Caixeiros automáticos. * B3.9. Recomendacións de seguridade no uso das tarxetas. | * B3.3. Considerar a utilidade das tarxetas bancarias, identificar os elementos integrantes e operar con elas en condicións de seguridade. | * EFNB3.3.1. Examina as características físicas das tarxetas, identifica os elementos integrantes e argumenta a súa utilidade principal. | * CMCCT * CD |
| * EFNB3.3.2. Observa as recomendacións sobre seguridade na operativa con tarxetas bancarias. | * CMCCT * CD * CAA |